গালিসীয় ফুটবল ফেডারেশন
গালিসীয় ফুটবল ফেডারেশন (গ্যালিসিয়: Real Federación Galega de Fútbol, স্পেনীয়: Real Federación Gallega de Fútbol, ইংরেজি: Galician Football Federation; এছাড়াও সংক্ষেপে আরএফজিএফ নামে পরিচিত) হচ্ছে স্পেনের গালিসিয়ার ফুটবলের নিয়ন্ত্রক সংস্থা। এই সংস্থাটি ১৯০৯ সালে প্রতিষ্ঠিত হয়েছে। এটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি। এই সংস্থার সদর দপ্তর স্পেনের গালিসিয়ায় অবস্থিত। এই সংস্থাটি গালিসিয়া চ্যাম্পিয়নশিপ এবং কোপা গালিসিয়া দে ফুতবলের মতো প্রতিযোগিতার সকল কার্যক্রম পরিচালনা করে। বর্তমানে গালিসীয় ফুটবল ফেডারেশনের সভাপতির দায়িত্ব পালন করছেন রাফায়েল লুসান আবাল।